29.9.2023
MT
Il-Ġurnal Uffiċjali tal-Unjoni Ewropea
C 344/95
Definizzjoni ta’ KPI: In-nodi periferiċi, imkejla bħala l-għadd tan-nodi komputazzjonali li jipprovdu latenzi inqas minn 20 millisekonda; bħal server individwali jew sett ieħor ta’ riżorsi konnessi tal-computing, imħaddma bħala parti minn infrastruttura tal-edge computing, tipikament residenti f’ċentru tad-data tal-edge computing li jopera fil-periferija tal-infrastruttura, u għalhekk ikun fiżikament eqreb l-utenti maħsuba tiegħu minn nodu tal-cloud f’ċentru ċentralizzat tad-data.
Sors: Osservatorju tal-Edge (19) L-ebda punt tad-data disponibbli Valur bażi (l-aktar punt tad-data storika riċenti disponibbli): 0 fl-2022.
K u n te s t , s u p p o ż i z z j o n i j i e t , m u d e l l t a ’ fo r m a f u n z j o n a l i u l - a ħ ħ a r xe j r i e t
L-edge computing jippermetti l-provvista ta’ servizzi tal-ipproċessar tad-data minn nodi u infrastrutturi komputazzjonali deċentralizzati fil-periferija tan-network, filwaqt li jimminimizza t-trażmissjoni tad-data mhux meħtieġa fin-network u jtejjeb il-prestazzjoni ġenerali tal-cloud computing.
L-iskjerament tan-nodi periferiċi jappoġġa l-iżvilupp ta’ servizzi tal-ipproċessar tad-data b’latenza baxxa.
Meta jiġi kkombinat ma’ varjetà ta’ teknoloġiji bħall-iskjerament tal-5G, l-algoritmi, is-sensuri u l-Internet tal-Oġġetti, id-data, l-AI, it-tagħlim awtomatiku, ir-realtà virtwali u r-robotika, l-iskjerament tan-nodi periferiċi għandu l-potenzjal li joħloq benefiċċji sinifikanti għall-impatti tan-negozji, u jappoġġa l-avvanz tat-trasformazzjoni diġitali ta’ diversi setturi talekonomija.
L-iskjerament ta’ nodi periferiċi siguri ħafna u newtrali għall-klima hu stmat li jevolvi f’adozzjoni tat-teknoloġija u tal-innovazzjoni b’kurva S standardizzata.
Il-linja bażi għall-2022 hi meqjusa “0”.
Il-metodoloġija meħtieġa għall-kwantifikazzjoni tal-iskjerament tan-nodi periferiċi u l-lokalizzazzjoni tagħhom għadha qed tiġi żviluppata.
L-informazzjoni attwali dwar l-analiżi tan-negozju hi sparsa u tiffoka biss fuq l-infiq antiċipat fuq l-infrastruttura, is-software u s-servizzi tal-edge computing (il-proġett UNLOCK-CEI, 2023 (20)), li ma jippermettix assimilazzjoni diretta fil-iskjerament eżistenti tan-nodi periferiċi.
Għaldaqstant, l-informazzjoni tal-Assoċjazzjoni Ewropea talOperaturi tan-Networks tat-Telekomunikazzjoni tiddeskrivi tliet servizzi tal-edge computing kummerċjali madwar l-Ewropa (21) iżda ma tipprovdix biżżejjed informazzjoni biex tiddetermina l-post jew id-daqs taliskjerament tal-edge.
L-għadd limitat ta’ sorsi tad-data disponibbli lkoll jaqblu li fl-2023 l-edge computing għadu fil-bidu tiegħu fl-Ewropa, u l-maġġoranza tal-organizzazzjonijiet interessati għadhom fl-istadji tat-tixrid tal-għarfien u taledukazzjoni, filwaqt li xi organizzazzjonijiet qed jimplimentaw proġetti pilota fuq skala żgħira (il-proġett UNLOCK-CEI, 2023).
Dan jixpruna l-adozzjoni relattivament żgħira antiċipata tan-nodi periferiċi skjerati fis-snin li ġejjin, bejn l-2023 u l-2026.
Tul il-perjodu 2025-2027, l-investimenti fl-ambitu tal-IPCEI-CIS (Proġett Importanti ta’ Interess Ewropew Komuni dwar l-Infrastruttura u s-Servizzi tal-Cloud tal-Ġenerazzjoni li Jmiss) mistennija jagħmlu t-teknoloġiji u s-soluzzjonijiet tal-edge computing disponibbli kummerċjalment għas-suq.
Dan se jixpruna adozzjoni madwar l-Ewropa kollha, u b’hekk jippermetti l-espansjoni esponenzjali taliskjerament tan-nodi periferiċi biex tintlaħaq il-mira sal-2030.
F’dan il-kuntest, l-Illustrazzjoni 9 tagħti indikazzjoni preliminari tal-perkors biex tintlaħaq il-mira tad-Deċennju Diġitali, filwaqt li għadha ma tista’ tiġi stabbilita l-ebda trajettorja bażi.
(19) https://digital-strategy.
ec.europa.eu/mt/policies/edge-observatory (20) UNLOCK-CEI, Cloud-Edge-IoT Demand Landscape, April 2023.
(21) L-Assoċjazzjoni Ewropea tal-Operaturi tan-Networks tat-Telekomunikazzjoni, The State of Digital Communications 2023, Frar 2023.